# Max Payne

### Από τη Βικιπαίδεια, την ελεύθερη εγκυκλοπαίδεια

Το εξώφυλλο του πρώτου παιχνιδιού της σειράς.

Το Max Payne είναι ένα ηλεκτρονικό παιχνίδι δράσης τρίτου-προσώπου που αναπτύχθηκε από τη Φινλανδική εταιρεία Remedy Entertainment, με παραγωγό την 3D Realms. Εκδόθηκε για pc απο το Gathering of Developers τον Ιούλιο του 2001. Αργότερα κυκλοφόρησαν και μεταφορές στις πλατφόρμες Microsoft Xbox και Sony PlayStation 2 από την Rockstar Games. Μια μεταφορά για Macintosh κυκλοφόρησε το 2002 από την MacSoft στην Βόρεια Αμερική και από την Feral Interactive για τον υπόλοιπο κόσμο. Υπήρχαν σχέδια για έκδοση του Max Payne σε Dreamcast , αλλά ματαιώθηκαν.

Για το δημοφιλή τίτλο αυτό κυκλοφόρησε και μια συνέχεια το 2003 με τίτλο Max Payne 2: The Fall of Max Payne.

## [Επεξεργασία] Εισαγωγή στο παιχνίδι

Ο Max Payne στο πρώτο παιχνίδι σχεδιασμένος με βάση τον δημιουργό του Sam Lake

Το παιχνίδι αφηγείται τα γεγονότα στη ζωή του Max Payne, ενός αστυνομικού που παραιτείται απο το σώμα μετά από ένα τραγικό συμβάν, ώστε να δουλέψει μυστικά για την εξιχνίαση των πραγματικών αιτιών για το έγκλημα που σημάδεψε τη ζωή του. Η έναρξη του παιχνιδιού είναι στην πραγματικότητα μια σκηνή πολύ κοντά στο φινάλε της ιστορίας, και βρίσκει τoν Max Payne στην κορυφή ενός ουρανοξύστη περικυκλωμένου απο περιπολικά και ελικόπτερα της αστυνομίας. Στο σύντομο μονόλογο που ακολουθεί ο Max αναπολεί τα γεγονότα που τον οδήγησαν στο σημείο αυτό και ξεκινά την εξιστόρηση τους. Κάπως έτσι το παιχνίδι κάνει μια αναδρομή στο χρόνο όπου ο Max επιστρέφει ανυποψίαστος στο σπίτι του μετά απο μια μέρα δουλειάς...

## [Επεξεργασία] Gameplay

Εικόνα 1

Η δράση στο παιχνίδι εκτυλίσσεται με τρεις τρόπους.

- Μέσω μικρών κόμικ (graphic novels) που αφηγούνται με έξυπνο τρόπο ενδιάμεσα γεγονότα.
- Μέσω σκηνών (cutscenes) όπου παρουσιάζονται με κινηματογραφικό τρόπο εξελίξεις σημαντικές για την υπόθεση.
- Μέσω του ελέγχου του Max Payne απο τον παίκτη, σε οπτική τρίτου προσώπου.

### [Επεξεργασία] Bullet-time

Κατά την διάρκεια του Bullet Time οι αντίπαλοι κινούνται πιό αργά συγκριτικά με τον παίχτη, κάτι που κάνει τα headshots πιό εύκολα

Ένα βασικό χαρακτηριστικό του Max Payne (το οποίο αποτελούσε αποκλειστικότητα του παιχνιδιού όταν πρωτοκυκλοφόρησε) είναι η δυνατότητα του bullet-time. Ο παίκτης μπορεί να χρησιμοποιεί αυτή τη δυνατότητα ώστε να θέσει το παιχνίδι σε αργή κίνηση πράγμα που του παρέχει καλύτερη δυνατότητα για σκόπευση και για αποφυγή εχθρικών πυρών.

Η τεχνική του bullet-time έγινε αρχικά γνωστή στο ευρύ κοινό κυρίως από την ταινία the Matrix που κυκλοφόρησε δύο χρόνια πριν την κυκλοφορία του Max Payne. Αν και το όνομα της τεχνικής πιθανότατα υιοθετήθηκε απο την αντίστοιχη τεχνική της ταινίας, το παιχνίδι Max Payne ήταν σε ανάπτυξη πολύ πριν την ταινία και το bullet time αποτελούσε εξ' αρχής βασικό στοιχείο του gameplay.

Η επιτυχία της ταινίας The Matrix σε συνδυασμό με την αποκλειστικότητα της τεχνικής bullet time από το παιχνίδι Max Payne και τη δυνατότητα τροποποίησης της μηχανής και του περιεχομένου του παιχνιδιού (modification tools), έφεραν αρκετά νωρίς πολλά modifications σχετικά με την ταινία και τις τεχνικές Κουνγκ Φου.

## [Επεξεργασία] Συνέχειες και ταινίες

### [Επεξεργασία] Max Payne 2: The Fall of Max Payne

Ο Max Payne στο δεύτερο παιχνίδι της σειράς σχεδιασμένος με βάση τον ηθοποιό Timothy Gibbs

Η συνέχεια του Max Payne, έδινε μια αίσθηση από film noir. Αν και στο αρχικό Max Payne η βασική ιστορία είχε ολοκληρωθεί, ο νέος τίτλος αφηγείται τα γεγονότα που έπονται της κατάληξης του αρχικού τίτλου. Αρκετοί χαρακτήρες απο το αρχικό παιχνίδι επιστρέφουν σε σύντομο ή περισσότερο βασικό ρόλο.

Το Max Payne 2, είχε βελτιωμένα γραφικά, ήχο και καλύτερη αλληλεπίδραση με το περιβάλλον, ενώ για τη συμπεριφορά των χαρακτήρων ακολουθήθηκε η αμφιλεγόμενη τεχνική των ragdolls. Επιπλέον στο νέο τίτλο, το μοντέλο του Max Payne όπως και των υπόλοιπων χαρακτήρων που επιστρέφουν έχουν αλλάξει.

### [Επεξεργασία] Max Payne 3

Αν και υπάρχουν φήμες ότι αναπτύσσεται μία τρίτη συνέχεια για το παιχνίδι, δεν έχει ανακοινωθεί τίποτα σχετικό επίσημα.

### [Επεξεργασία] Max Payne: Η ταινία

Στο δικτυακό τόπο imdb, υπάρχει αναφορά σε μια ταινία Max Payne. Ωστόσο, δε δίνονται επαρκή στοιχεία ούτε έχει υπάρξει κάποια επίσημη σχετική ανακοίνωση. Οπότε προς το παρόν η καταχώρηση στο imdb θα πρέπει να θεωρείται ανεπιβεβαίωτη.

### [Επεξεργασία] Max Payne: Payne & Redemption - Ανεξάρτητο φιλμ

Το επίσημο πόστερ του Max Payne: Payne & Redemption.

Είναι ένα φιλμ που αναπτύσσεται απο φίλους του παιχνιδιού Max Payne.

## [Επεξεργασία] Όπλα

Το παιχνίδι παρέχει μια επαρκή συλλογή απο όπλα. Για κάποια από αυτά (κυρίως, Berettas και Ingrams) ο Max μπορεί να κρατάει απο ένα σε κάθε χέρι διπλασιάζοντας το ρυθμό πυροβολισμών. Αρκετά mods για το παιχνίδι παρέχουν πολλά νέα όπλα καθώς και πολεμικές τεχνικές (κυρίως Katana και Κουνγκ Φου).

- Μεταλλικός σωλήνας
- Ρόπαλο μπέηζμπωλ
- Μπερέττα 92FS
- IMI Desert Eagle
- Επαναληπτική καραμπίνα
- Κοντόκαννη καραμπίνα
- Pancor Jackhammer
- Ingram (MAC-10)
- Colt Commando
- Χειροβομβίδα
- Μολότωφ
- M79 εκτοξευτής χειροβομβίδων
- Sniper τουφέκι

## [Επεξεργασία] Τροποποιημένες εκδόσεις

Το Max Payne διαθέτει μια μεγάλη κοινότητα χρηστών που ασχολούνται με την τροποποίηση του κώδικά του. Το παιχνίδι περιέχει στο CD της εγκατάστασής του και τα απαραίτητα εργαλεία για την τροποποίηση του, ενώ πολύ νωρίς κυκλοφόρησαν στο διαδίκτυο οδηγίες για τη χρησιμοποίηση τους.

### [Επεξεργασία] Max Payne @ University

Το 2006 κυκλοφόρησε η πρώτη ελληνική τροποποιημένη έκδοση του Max Payne, με τίτλο Max Payne@University. Η τροποποίηση αυτή προσθέτει στο αρχικό παιχνίδι μια ιστορία σχετικά με τα χρόνια που προηγήθηκαν των γεγονότων του αυθεντικού παιχνιδιού. Η υπόθεση διαδραματίζεται στην Πάτρα, κυρίως σε χώρους της σχολής Μηχανικών Η/Υ και Πληροφορικής (CEID) και στην γέφυρα Ρίου Αντίρριου.

Η τροποποίηση υλοποιήθηκε από την ελληνική ομάδα "P=NP", η οποία είναι τριμελής και αποτελείται από απόφοιτους της σχολής των Μηχανικών Η/Υ και Πληροφορικής Πατρών. Τα ψευδώνυμα για τα μέλη της είναι: Pandomas, Praetorian και Psyborg.

Βασικά στοιχεία της τροποποίησης αυτής είναι:

- Οι 3D χώροι του παιχνιδιού είναι κατά το δυνατόν πιστές μεταφορές πραγματικών χώρων.
- Χρήση εκτεταμένη έκδοσης της μηχανής Kung Fu Deluxe και της μηχανής Enemy Kung Fu.
- Μεγάλος αριθμός από νέα όπλα.
- Αυτοτελή υπόθεση με αρκετό χιούμορ αλλά και δράση.
- Νέα μίνι κόμικ (graphic novels).
- Εντυπωσιακές κινηματογραφικές 3d-σκηνές (cutscenes) που παραπέμπουν σε γνωστές ταινίες και στο πρωτότυπο παιχνίδι.
- Διπλό φινάλε βασισμένο στην επιλογή του παίκτη.

### [Επεξεργασία] Άλλες τροποποιημένες εκδόσεις

Εκτός από την ελληνική προσπάθεια αρκετά άλλες σημαντικές τροποποιημένες εκδόσεις του Max Payne. Κάποιες έχουν ολοκληρωθεί, κάποιες είναι σε προχωρημένο στάδιο ανάπτυξης και αναμένεται να ολοκληρωθούν σύντομα και άλλες έχουν παραμείνει ημιτελής. Οι περισσότερο γνωστές είναι:

- Ολοκληρωμένες
  - Kung fu 3.0 - Η αρχική μηχανή Kung Fu. Παράγωγες εκδόσεις της μηχανής αυτής είναι τα Kung Fu 3.0 Deluxe και Enemy Kung Fu 2.0
  - Katana
  - Polar Bear
  - Chain Mapping Project 1
  - Chain Mapping Project 2
  - The Matrix I Am In
  - Light Saber 4
  - PAYNE - 1999 v2.2

- Υπό ανάπτυξη
  - The Real World
  - Dawn of the Dead
  - Matrix Revolutions

- Ημιτελής αλλά αρκετά καλές:
  - Xiao Xiao Level Beta v1.2
  - The Family
  - Fight the machines
  - The Town of Eternal Night

## [Επεξεργασία] Εξωτερικοί σύνδεσμοι

- (Αγγλικά) Max Payne at University on Mod DB
- (Αγγλικά) Max Payne Mods on Levels4You
- (Αγγλικά) Max Payne Mods and Tutorials on Mod DB
- (Αγγλικά) Max Payne - Official Web site
- (Αγγλικά) Max Payne editor tutorials - Official Web site
- (Αγγλικά) Max Payne 2 - Official Web site
- (Αγγλικά) Max Payne Fan Forums
- (Αγγλικά) Max Payne Walkthrough on 3D Realms Website
- (Αγγλικά) Max Payne: Payne & Redemption - The Independent Film – Επίσημος Ιστότοπος
- (Αγγλικά) Max Payne - British Fansite
- (Αγγλικά) Take Two Confirms Max Payne 3 στο GameSpot

Ανακτήθηκε από "http://el.wikipedia.org../../../m/a/x/Max_Payne_dc8c.html"

Κατηγορία: Ηλεκτρονικά παιχνίδια

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Eesti
- فارسی
- Suomi
- Français
- עברית
- Italiano
- 日本語
- 한국어
- Lietuvių
- Nederlands
- Polski
- Português
- Русский
- Svenska
- 中文